необходими документи за проектиране и стъпки за строителство?
<ol>
 <li>нотариален акт <span class="yellow">(копие) – първото и най- важно условие за започване на строеж е уреждането на собствеността на имота.</span></li>
 <li>скица за недвижим имот <span class="yellow">от действащ регулационен и кадастрален план. услугата се извършва от районната администрация и отнема от 3 до 14 дни в зависимост от вида й (експресна, бърза, обикновена).</span></li>
 <li>виза за проектиране <span class="yellow">– визата е необходима за започване на проектирането и за получаване на изходни данни от електроразпределение, водоснабдяване и канализация и др. представлява копие от устройствен план с обхват поземления имот и съседните му поземлени имоти, с означени налични сгради и постройки в него и в съседните имоти и с нанесени линии на застрояване. услугата се извършва от районната администрация и отнема от 3 до 14 дни в зависимост от вида услуга (експресна, бърза, обикновена).</span></li>
 <li>предварителен договор с електроразпределителното дружество – сключва се предварителен договор за присъединяване на обекта към електроразпределителната мрежа.</li>
 <li>предварителен договор с вик дружество – сключва се предварителен договор за присъединяване на обекта към водоснабдителните и/или канализационните системи.</li>
 <li>геодезическо заснемане на парцела – служи за основа на проектирането на сградата. геодезическото заснемане се извършва на мястото на парцела и е необходима скица на имота, отнема една до две седмици.</li>
 <li>проектиране на технически проект – 20 дни.</li>
 <li>внасяне на готовия проект в съответната община и издаване на рс /разрешително за строеж/ – 30 дни.</li>
 <li>срок за обжалване от рднск – 14 дни.</li>
 <li>откриване на строителна площадка и стартиране на строителството.</li>
</ol>